ÅRSMELDING FOR HIFO, 
LOKALLAG FOR FOR SOGN OG FJORDANE 
2006 – 2007
Førebels årsmelding. Skal handsamast på årsmøtet 2007.  
Meldinga omfattar aktiviteten frå og med årsmøtet 1. juni 2006 til mai 2007. 

Styret i arbeidsåret 2006/2007 

     Gunnar Yttri (leiar) 


           Rasmus Sunde (kasserar)        

           Anders Timberlid



           Agnes Brudvik Engeset


     Kjerstin Risnes



     Formannen har vore sekretær. 

     Iris H. Kopperud har vore skulekontakt
Årsmøtet 2006 vart halde på Fylkesarkivet i Sogn og Fjordane, Leikanger. 
Saker på årsmøtet

1. Årsmelding 2005 – 2006. Med nokre fåe innspel til endringar vart årsmeldinga godkjendt. 

2. Rekneskap. Rekneskapen vart godkjendt. Audun Slinde vart vald til revisor.  

3. Val. To styremedlemmer stod på val. Både Rasmus Sunde og Anders Timberlid tok attval.

4. Plan for arbeidsåret 2006 – 2007. 
Etter årsmøtet  følgde ei orientering om Fylkesarkivet i Sogn og Fjordane ved fylkesarkivar Gunnar Urtegaard. Fylkesarkivaren og arkivar Karianne Schmidt Vindenes synte etter dette fram dei nye magasina og arbeidslokala til Fylkesarkivet. Seinare fann møtelyden vegen til Sognefjord turisthotell som gav ei verdig ramme for avslutninga for eit godt arbeidsår for HIFO, avd. Sogn og Fjordane. 

Tilstellingar 

Det har vorte halde tre møte i perioden. Samarbeid med andre institusjonar har gjeve grunnlag for bra økonomi og bra frammøte. 
5. oktober 2006 

Kristine Kopperud Timberlid

Det sjølvstendige Noreg – utanfor EU, innanfor EØS
Stad: Sogndal kulturhus

Arrangementsform: HIFO-medlemmer, tilsette og studentar ved Høgskulen i Sogn og Fjordane.

Samarbeid mellom HIFO, avd. Sogn og Fjordane og Høgskulen i Sogn og Fjordane.

30. november 2006

Historikar på livstid.  Anders Ohnstad og forfattarskapen hans.

Stad: De Heibergske Samlinger – Sogn Folkemuseum.

Arrangementsform: Ope møte

Samarbeid mellom HIFO, avd. Sogn og Fjordane,  Høgskulen i Sogn og Fjordane, og De Heibergske Samlinger – Sogn Folkemuseum. 

14. april  2007: 

PhD Jo Rune Ugulen
Kven eigde Sogn i mellomalderen – bøndene eller aristokratiet?
Stad: Sogndal bibliotek
Arrangementsform: Ope møte

Samarbeid mellom HIFO, avd. Sogn og Fjordane,  Høgskulen i Sogn og Fjordane, og Sogndal bibliotek (Sogndal kommune). 
Dessutan var medlemmane særskildt  inviterte til å ta del på Hyllestad-seminaret 2007, 21. og 22. april, og tre medlemmar gjorde seg nytte av dette tilbodet.  

Økonomi
Økonomien i laget er bra. Utgifter i laupet av året knyter seg til overnattingsutgifter, gåver/honorar til føredragshaldar og utgifter til deltaking på årsmøtet i HIFO. Utgiftene har ein klart å halda nede ved å samarbeida med verksemder og institusjonar om tilstellingane. Laget sine einaste inntekter er driftstilskotet frå HIFO: 
Medlemmar
I det sentrale medlemsregisteret er lokallaget ført opp med 21 medlemmar
Styrearbeid

Styret har ikkje hatt møte i perioden, Styret held kontakt via telefon og på e-post, 
Sogndal, 30. april   2007
Gunnar Yttri
Leiar

